Filippo Pozzato

Filippo Pozzato (s. 10. syyskuuta 1981 Sandrigo) on italialainen maantiepyöräilijä, joka edustaa UCI Professional Continental -tason Wilier Triestina – Selle Italia -tallia. Pozzato ajoi vuonna 2000 alkaneen ammattilaisuransa kolme ensimmäistä vuotta Mapei-tallissa. Vuonna 2002 hän voitti Kuuban ympäriajon ja oli maantieaika-ajon MM-kilpailussa neljästoista. Kauden 2003 alussa Pozzato siirtyi edustamaan Fassa Bartoloa. Hän saavutti heti alkukaudesta suurvoiton oltuaan paras Tirreno–Adriaticon kokonaiskilpailussa; hän voitti lisäksi kilpailun toisen etapin. Samana vuonna Pozzato voitti myös kilpailut Trofeo Matteotti, Trofeo Dell'Etna sekä Trofeo Laigueglia, jossa hän oli paras myös vuonna 2004. Tuona vuonna hän voitti lisäksi Ranskan ympäriajon seitsemännen etapin. Menestyksistään huolimatta hänen vuotensa Fassa Bortolossa olivat vaikeita: syynä loukkaantumiset sekä ristiriidat tallipäällikkö Giancarlo Ferrettin kanssa. Vuodet 2005–2006 Pozzato edusti Quick·Step - Innergetic-tallia. Debyyttivuosi belgialaisjoukkueessa toi hänelle voiton UCI ProTour -kilpailu HEW Cyclassicsissa ennen tallitoveri Luca Paolinia. Hän voitti myös Giro del Lazio -kilpailun sekä Saksan ympäriajon toisen etapin. Vuoden 2006 aluksi Pozzato ajoi uransa suurimpaan voittoon oltuaan ykkönen pyöräilyn monumentissa Milano–San Remossa: loppukirissä hänelle hävisivät niin Alessandro Petacchi, Luca Paolini kuin neljänneksi tullut tallikaveri Tom Boonenkin, jonka puolesta Pozzato ajoi pitkin kilpailua ennen kuin ratkaisikin loppukirissä voiton itselleen. Huhtikuulla hän sijoittui neljänneksi Gent–Wevelgemissä, heinäkuulla kolmanneksi Vattenfall Cyclassicsissa (entinen HEW Cyclassics) ja elo-syyskuulla kolmanneksi Britannian ympäriajossa kolmannen etapin voittaen. Pozzato siirtyi Liquigas-talliin vuoden 2007 alusta. Hän voitti heti alkukaudesta Tour du Haut Var -kilpailun sekä Omloop Het Volkin. Ranskan ympäriajossa hän voitti viidennen etapin tiukan loppukirin jälkeen ennen Oscar Freireä - suuren työn voiton eteen teki Pozzaton tallikaveri Kjell Carlström ajamalla pääjoukon kärjessä karkumatkalla olleita ajajia kiinni Liquigas- tallin Pozzatolle etappivoitto Yle 12.7.2007. Elokuussa Pozzato voitti Trofeo Matteottin sekä syyskuussa GP Industria & Commercia di Prato -kilpailun; lisäksi hän voitti kuudennen etapin Puolan ympäriajossa. Vuonna 2008 Pozzato voitti etappikilpailu Giro di GrossetonGiro di Grosseto: Pozzato wins Eurosport.yahoo.com 18.2.2008 . Milano–San Remossa hän sijoittui toiseksi neljä sekuntia Fabian Cancellaralle hävinneenä oltuaan paras takaa-ajoryhmän loppukirissä Cancellara voitti kirillään Milano-San Remon Yle 22.3.2008 Viitattu 23.3.2008. Vuodet 2009–2011 Pozzato edusti Katjuša-tallia. Hän sijoittui 2009 Tom Boonenin jälkeen toiseksi Pariisi–Roubaix'ssa ja voitti maantieajon Italian mestaruuden sekä E3 Prijs Vlaanderen -kilpailun. Vuonna 2010 hän voitti Italian ympäriajon 12. etapin. Kaudella 2012 Pozzato edusti Farnese Vini–Selle Italia -tallia. Hän sijoittui saman vuoden Flanderin ympäriajossa Tom Boonenin jälkeen toiseksi. Vuosina 2013–2015 hän edusti Lampre-Merida-joukkuetta. Hän voitti syyskuussa 2013 massakiriin päättyneen GP Ouest France-Plouay -kilpailun Pozzato siirtyi Southeast-Venezuela-talliin 2016 ja edustaa edelleen samaa joukkuetta, nykyiseltä nimeltään Wilier Triestina – Selle Italia. == Saavutuksia == ;1998 :Ratapyöräilyn junioreiden MM-kilpailut, joukkuetakaa-ajossa hopeaa :Maantiepyöräilyn junioreiden MM- kilpailut, maantieajossa hopeaa, aika-ajossa pronssia ;1999 :Ratapyöräilyn junioreiden MM-kilpailut, joukkuetakaa-ajossa pronssia ;2001 :Duo Normand (parina Jevgeni Petrov), voitto ;2002 :Kuuban ympäriajo, kokonaiskilpailun ja 11 a -etapin voitto :Giro del Lago Maggiore, voitto :Tour du Lac Lemán, voitto :Tour de l'Avenir, 1. ja 5. etapin voitto :Slovenian ympäriajo, 4. ja 7. etapin voitto :Tour de Normandie, prologin, 2., 3. ja 5. etapin voitto :Ytong Bohemia Tour, prologin voitto :Maantiepyöräilyn MM-kilpailut, aika-ajossa 14. ;2003 :Tirreno–Adriatico, kokonaiskilpailun ja 2. etapin voitto :Trofeo Laigueglia, voitto :Trofeo Dell'Etna, voitto :Trofeo Matteotti, voitto ;2004 :Trofeo Laigueglia, voitto :Ranskan ympäriajo, 7. etapin voitto :Giro della Liguria, 3. etapin voitto ;2005 :HEW Cyclassics, voitto :Giro del Lazio, voitto :Saksan ympäriajo, 2. etapin voitto ;2006 :Milano–San Remo, voitto :Vattenfall Cyclassics, kolmas :Britannian ympäriajo, kolmas kokonaiskilpailussa ja 3. etapin voitto :Gent–Wevelgem, neljäs ;2007 :Omloop Het Volk, voitto :Tour du Haut Var, voitto :Trofeo Matteotti, voitto :GP Industria & Commercia di Prato, voitto :Ranskan ympäriajo, 5. etapin voitto, 2. etapilla kolmas :Puolan ympäriajo, 6. etapin voitto ;2008 :Giro della Provincia di Grosseto, kokonaiskilpailun ja 1. etapin voitto :Milano–San Remo, toinen :Ranskan ympäriajo, 7. etapilla kolmas :Flanderin ympäriajo, kuudes :Espanjan ympäriajo, 16. etapilla toinen :Giro del Lazio, toinen ;2009 :Maantieajon Italian mestari :E3 Prijs Vlaanderen, voitto :De Pannen kolmen päivän ajo, 1. etapin voitto :Flanderin ympäriajo, viides :Pariisi–Roubaix, toinen :Clásica de San Sebastián, kuudes :Giro del Veneto, voitto :Memorial Cimurri, voitto :Pariisi–Tours, neljäs ;2010 :Pariisi–Roubaix, seitsemäs :Italian ympäriajo, 12. etapin voitto :Espanjan ympäriajo, 19. etapilla kolmas :Maantiepyöräilyn MM-kilpailut, maantieajossa neljäs ;2011 :Milano – San Remo, viides :Gran Premio Bruno Beghelli, voitto ;2012 :Milano – San Remo, kuudes :Flanderin ympäriajo, toinen :GP Industria & Artigianato - Larciano, voitto ;2013 :Trofeo Laigueglia, voitto :Roma Maxima, toinen :Coppa Agostoni, voitto :GP Ouest France-Plouay, voitto ;2014 :Espanjan ympäriajo, 19. etapilla kolmas ;2016 :Milano – San Remo, kahdeksas :Gran Premio Bruno Beghelli, toinen ;2017 :Flanderin ympäriajo, kahdeksas ==Lähteet== *Filippo Pozzato Cycling Archives -tietokannassa *Filippo Pozzato trap-friis-tietokannassa ===Viitteet=== ==Aiheesta muualla== *Filippo Pozzaton virallinen nettisivu Luokka:Italialaiset maantiepyöräilijät Luokka:Vuonna 1981 syntyneet Luokka:Elävät henkilöt